CELEX: 32019R0036
Language: hr
Date: 2019-01-10 00:00:00
Title: Uredba Komisije (EU) 2019/36 od 10. siječnja 2019. o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu tvari N-(2-metilcikloheksil)-2,3,4,5,6-pentafluorobenzamid (Tekst značajan za EGP.)

11.1.2019   
               
               
                  HR
               
               
                  Službeni list Europske unije
               
               
                  L 9/85
               
            
         UREDBA KOMISIJE (EU) 2019/36
         od 10. siječnja 2019.
         o izmjeni Priloga I. Uredbi (EZ) br. 1334/2008 Europskog parlamenta i Vijeća u pogledu tvari N-(2-metilcikloheksil)-2,3,4,5,6-pentafluorobenzamid
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1334/2008 Europskog parlamenta i Vijeća od 16. prosinca 2008. o aromama i nekim sastojcima hrane s osobinama aroma za upotrebu u i na hrani te o izmjeni Uredbe Vijeća (EEZ) br. 1601/91, uredbi (EZ) br. 2232/96 i (EZ) br. 110/2008 te Direktive 2000/13/EZ (1), a posebno njezin članak 11. stavak 3.,
         uzimajući u obzir Uredbu (EZ) br. 1331/2008 Europskog parlamenta i Vijeća od 16. prosinca 2008. o uspostavi zajedničkog postupka odobravanja prehrambenih aditiva, prehrambenih enzima i prehrambenih aroma (2), a posebno njezin članak 7. stavak 5.,
         budući da:
         
                     (1)
                  
                  
                     U Prilogu I. Uredbi (EZ) br. 1334/2008 utvrđen je Unijin popis aroma i sirovina odobrenih za uporabu u i na hrani te uvjeti njihove uporabe.
                  
               
                     (2)
                  
                  
                     Provedbenom uredbom Komisije (EU) br. 872/2012 (3) donesen je popis aromatičnih tvari te je taj popis unesen u dio A Priloga I. Uredbi (EZ) br. 1334/2008.
                  
               
                     (3)
                  
                  
                     Taj se popis može ažurirati u skladu sa zajedničkim postupkom iz članka 3. stavka 1. Uredbe (EZ) br. 1331/2008 na inicijativu Komisije ili na temelju zahtjeva koji je podnijela država članica ili zainteresirana strana.
                  
               
                     (4)
                  
                  
                     Dio A popisa Unije sadržava ocijenjene aromatične tvari bez bilješke i aromatične tvari u postupku ocjenjivanja koje su na tom popisu označene bilješkama od 1. do 4.
                  
               
                     (5)
                  
                  
                     Tvar N-(2-metilcikloheksil)-2,3,4,5,6-pentafluorobenzamid br. FL: 16.119 navedena je u bilješci 4. u skladu s člankom 4. Provedbene uredbe (EU) br. 872/2012, što znači da je radi dovršetka procjene te tvari do 31. prosinca 2013. trebalo dostaviti dodatne znanstvene podatke.
                  
               
                     (6)
                  
                  
                     Podnositelj zahtjeva dostavio je 18. studenoga 2013. podatke o tvari N-(2-metilcikloheksil)-2,3,4,5,6-pentafluoro-benzamid br. FL: 16.119.
                  
               
                     (7)
                  
                  
                     Europska agencija za sigurnost hrane („Agencija”) dovršila je 1. veljače 2017. procjenu sigurnosti navedene tvari [br. FL: 16.119] kada se upotrebljava kao aromatična tvar (4) te je zaključila da njezina uporaba na procijenjenoj razini unosa hrane ne dovodi u pitanje sigurnost. Agencija je utvrdila i da je ta tvar namijenjena za uporabu kao tvar s osobinama promjene arome. Stoga bi uvjeti uporabe te tvari trebali odražavati tu činjenicu. Na temelju toga trebalo bi uvesti ograničenja uporabe određene hrane u određenim kategorijama hrane.
                  
               
                     (8)
                  
                  
                     Popis Unije utvrđen u Uredbi (EZ) br. 1334/2008 namijenjen je samo uređenju uporabe aromatičnih tvari koje se dodaju hrani kako bi joj dale ili promijenile miris i/ili okus. Tvar br. FL: 16.119 može se dodavati hrani i u druge svrhe osim za aromatiziranje, a takve uporabe i dalje podliježu različitim pravilima Unije. Ovom se Uredbom utvrđuju uvjeti uporabe koji se odnose isključivo na uporabu br. FL: 16.119 kao aromatične tvari.
                  
               
                     (9)
                  
                  
                     Agencija je u svojem mišljenju iznijela i primjedbe o specifikacijama predmetne tvari te utvrdila da nedostaju dodatne informacije o omjeru enantiomera. Podnositelj zahtjeva Komisiji je dostavio informacije o tim pitanjima. Zato bi specifikacije trebalo na odgovarajući način izmijeniti.
                  
               
                     (10)
                  
                  
                     Stoga bi aromatičnu tvar trebalo navesti kao ocijenjenu tvar na Unijinu popisu aromatičnih tvari bez bilješke sadržane u njezinom sadašnjem unosu na tom popisu.
                  
               
                     (11)
                  
                  
                     Dio A Priloga I. Uredbi (EZ) br. 1334/2008 trebalo bi stoga na odgovarajući način izmijeniti.
                  
               
                     (12)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Dio A Priloga I. Uredbi (EZ) br. 1334/2008 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. siječnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 354, 31.12.2008., str. 34.
         
         
            (2)  SL L 354, 31.12.2008., str. 1.
         
         
            (3)  Provedbena uredba Komisije (EU) br. 872/2012 od 1. listopada 2012. o donošenju popisa aromatičnih tvari utvrđenih Uredbom (EZ) br. 2232/96 Europskog parlamenta i Vijeća, o njegovom unošenju u Prilog I. Uredbi (EZ) br. 1334/2008 Europskog parlamenta i Vijeća i o stavljanju izvan snage Uredbe Komisije (EZ) br. 1565/2000 i Odluke Komisije 1999/217/EZ (SL L 267, 2.10.2012., str. 1.).
         
            (4)  EFSA Journal 2017.; 15(3):4726.
      
      
         
            PRILOG
            U odjeljku 2. dijela A Priloga I. Uredbe (EZ) br. 1334/2008 unos za „N-(2-metilcikloheksil)-2,3,4,5,6-pentafluorobenzamid” zamjenjuje se sljedećim:
            
               
                           „16.119
                        
                        
                           
                              N-(2-metilcikloheksil)-2,3,4,5,6-pentafluorobenzamid
                        
                        
                           1003050-32-5
                        
                        
                           2081
                        
                        
                            
                        
                        
                           Smjesa cis-/trans- diastereoizomera:
                           
                                       —
                                    
                                    
                                       60–80 % trans-, koji se sastoje od 50 % (1S,2S) i 50 % (1R,2R) te
                                    
                                 
                                       —
                                    
                                    
                                       20-40 % cis-, koji se sastoje od 50 % (1R,2S) i 50 % (1S,2R) te
                                    
                                 
                        
                           Ograničenja u pogledu uporabe kao aromatične tvari:
                           
                                        
                                    
                                    
                                       u kategoriji 1 – ne više od 1 mg/kg;
                                    
                                 
                                        
                                    
                                    
                                       u kategoriji 12 – ne više od 6 mg/kg;
                                    
                                 
                                        
                                    
                                    
                                       u kategoriji 14.1.4 – ne više od 3 mg/kg.
                                    
                                 
                        
                            
                        
                        
                           EFSA”